UZNESENIE VLÁDY SLOVENSKEJ REPUBLIKY
č. 414
z 9. mája 2007

k návrhu východísk rozpočtu verejnej správy na roky 2008 až 2010

Číslo materiálu:	7380/2007	
Predkladateľ:	minister financií 	
Vláda
A.	schvaľuje
A.1.	návrh východísk rozpočtu verejnej správy na roky 2008 až 2010 s pripomienkou prijatou na rokovaní vlády;
B.	ukladá
ministrovi financií 
B.1.	navrhnúť správcom kapitol štátneho rozpočtu limity príjmov a výdavkov na roky 2008 až 2010
	do 16. mája 2007
B.2.	v rozpočte verejnej správy na roky 2008 až 2010 premietnuť priority programového vyhlásenia vlády SR,
B.3.	vytvoriť a využiť rozpočtový priestor v oblasti permanentnej práce so štátnym dlhom a štátnymi aktívami a pasívami,
B.4.	mobilizovať vnútorné zdroje na finančné zabezpečenie politík vlády prostredníctvom zefektívnenia a zhospodárnenia činnosti rezortov a ich kontrolných mechanizmov vrátane zavedenia centrálneho verejného obstarávania,
B.5.	analyzovať riziká vývoja rozpočtov obcí a vyšších územných celkov a výsledky analýzy zohľadniť pri príprave návrhu rozpočtu verejnej správy,
ministrom
predsedom ostatných ústredných orgánov štátnej správy SR
správcom ďalších kapitol štátneho rozpočtu
B.6.	predložiť Ministerstvu financií SR návrh rozpočtu kapitoly v súlade s Príručkou na zostavenie návrhu rozpočtu verejnej správy na roky 2008 až 2010
	do 21 dní od oznámenia limitov príjmov a výdavkov 
predsedovi Úradu geodézie, kartografie a katastra SR
B.7.	aktualizovať register nadmorskej výšky obcí
	do 31. augusta 2007
ministrovi dopravy, pôšt a telekomunikácií
podpredsedovi vlády a ministrovi školstva
ministrovi výstavby a regionálneho rozvoja 
podpredsedovi vlády a ministrovi vnútra
ministrovi životného prostredia
B.8.	predložiť Ministerstvu financií SR záznam o prerokovaní návrhu výdavkov na úhradu nákladov preneseného výkonu štátnej správy obciam a vyšším územným celkom na roky 2008 až 2010 s republikovými združeniami obcí a so zástupcami vyšších územných celkov v zmysle § 9 ods. 4 písm. a) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov 
	do 8. júna 2007
C.	zrušuje
C.1.	časť B uznesenia vlády SR č. 1036 z 13. decembra 2006.
Vykonajú: 	ministri 
predsedovia ostatných ústredných orgánov štátnej správy SR
správcovia ďalších kapitol štátneho rozpočtu